**Xalifa xalqaro stadioni** (arabcha: ) ‎ — Qatarning Doha shahridagi koʻp funksiyali stadion boʻlib, Doha Sports City majmuasining bir qismidir. Qatar milliy futbol jamoasining uy stadioni. Stadionda yengil atletika musobaqalari ham o'tkaziladi.

Nomi
----

Stadion 1995-yilda Qatar amiri Hamad bin Xalifa Ol Tani tomonidan taxtdan ag'darilgan Qatarning oltinchi amiri Xalifa bin Hamad Al Soniy nomi bilan atalgan.

Tarixi
------

Stadion 1976-yilda ochilgan va dastlab 20 000 tomoshabinga mo'ljallangan edi. 2005-yilda XV Osiyo o'yinlari uchun stadionni qayta qurish to'g'risida qaror qabul qilindi va rekonstruksiyadan so'ng u 50 000 kishini sig'dira boshladi.

Qatar 2022-yilgi Jahon chempionatiga mezbonlik qilish huquqini qo‘lga kiritgach, stadion sig‘imini 68 000 tagacha oshirishga qaror qilindi.

Yirik sport tadbirlari
----------------------

### Fors ko'rfazi kubogi (1992-yil)

1992-yilda stadionda 11-Fors ko'rfazi kubogi o'yinlari bo'lib o'tdi. Stadionda 15 ta o'yin o'tkazildi, natijada Qatar terma jamoasi birinchi o'rinni egalladi va o'z tarixida ilk bor Fors ko'rfazi kubogini qo'lga kiritdi.

### Yozgi Osiyo o'yinlari (2006-yil)

"Xalifa" stadionida Osiyo oʻyinlarining ochilish va yopilish marosimlari hamda yengil atletika boʻyicha musobaqalar boʻlib oʻtdi.

### Futbol bo'yicha Osiyo Kubogi (2011-yil)

 Xalifa stadioni, 2010-yil
2011-yilning yanvar oyida stadionda 6 ta Osiyo kubogi oʻyinlari boʻlib oʻtdi: Qatar terma jamoasining guruh bosqichidagi barcha oʻyinlari, shuningdek, turnirning chorak finali, yarim finali va finali.

| # | Sana |  | Natija |  | Bosqich |
| --- | --- | --- | --- | --- | --- |
| 1 | 7-yanvar |  Qatar | 0:2 |  Oʻzbekiston | Guruh bosqichi |
| 2 | 12-yanvar |  Xitoy | 0:2 |  Qatar | Guruh bosqichi |
| 3 | 16-yanvar |  Qatar | 3:0 |  Kuvayt | Guruh bosqichi |
| 4 | 21-yanvar |  Oʻzbekiston | 2:1 |  Iordaniya | 1/4 final |
| 5 | 25-yanvar |  Oʻzbekiston | 0:6 |  Avstraliya | 1/2 final |
| 6 | 29-yanvar |  Avstraliya | 0:1 |  Yaponiya | Final |

### Yengil atletika bo'yicha Jahon chempionati (2019-yil)

Stadion 2019 yilgi yengil atletika bo'yicha jahon chempionatiga mezbonlik qilgan.

### FIFA Jahon chempionati (2022-yil)

Xalifa stadionida 2022-yilda 22-futbol boʻyicha Jahon chempionati oʻyinlari boʻlib oʻtadi. Jahon chempionati uchun stadion sig‘imi 68 mingga yetkaziladi.

Xalifa stadionida 2022 yilgi Jahon chempionati oʻyinlari:

| # | Sana |  | Natija |  | Bosqich |
| --- | --- | --- | --- | --- | --- |
| 1 | 21-noyabr |  Angliya | - |  Eron | Guruh bosqichi |
| 2 | 23-noyabr |  Germaniya | - |  Yaponiya | Guruh bosqichi |
| 3 | 25-noyabr | Niderlandlar bayrogʻi Niderlandiya | - |  Ekvador | Guruh bosqichi |
| 4 | 27-noyabr |  Xorvatiya | - |  Marokash | Guruh bosqichi |
| 5 | 29-noyabr |  Ekvador | - |  Senegal | Guruh bosqichi |
| 6 | 1-dekabr |  Ispaniya | - |  Yaponiya | Guruh bosqichi |
| 7 | 3-dekabr | A guruhi gʻolibi | - | „B" guruhida ikkinchi o‘rin | 1/8 final |
| 8 | 17-dekabr | Oʻyin gʻolibi #61 | - | Oʻyin gʻolibi #62 | Uchinchi oʻrin uchun kurash |

### O'rtoqlik o'yinlari

Stadionda rasmiy musobaqalardan tashqari futbol bo‘yicha o‘rtoqlik uchrashuvlari ham o‘tkaziladi. Qatar terma jamoasidan tashqari Braziliya terma jamoasi ham o‘zining ba’zi o‘yinlarini shu yerda o‘tkazdi.

| # | Sana |  | Natija |  |
| --- | --- | --- | --- | --- |
| 1 | 2009-yil 14-noyabr |  Braziliya | 1:0 |  Angliya |
| 2 | 2010-yil 17-noyabr |  Argentina | 1:0 |  Braziliya |
| 3 | 2010-yil 22-dekabr |  Qatar | 2:0 |  Estoniya |
| 4 | 2010-yil 28-dekabr |  Qatar | 0:0 |  Eron |

Manbalar
--------

1. ↑  Катар активно готовит стадионы к ЧМ-2022
2. ↑  „كأس الخليج 11 لكرة القدم". 17-iyun 2018-yilda asl nusxadan arxivlandi. Qaraldi: 27-iyul 2022-yil.
3. ↑  „Сборные Англии и Бразилии сыграют в Катаре". 26-sentabr 2009-yilda asl nusxadan arxivlandi. Qaraldi: 27-iyul 2022-yil.
4. ↑  Аргентина — Бразилия 1:0 Wayback Machine saytida arxivlandi (2010-11-19). *Чемпионат.ру*